CELEX: 32015D1377
Language: et
Date: 2015-08-07 00:00:00
Title: Komisjoni rakendusotsus (EL) 2015/1377, 7. august 2015, Rootsi meetme kohta, millega vastavalt Euroopa Parlamendi ja nõukogu direktiivile 2006/42/EÜ keelatakse turule lasta kaks halusaagimis- ja -lõhkumismasinat, mida toodab Bonnet AB (teatavaks tehtud numbri C(2015) 5412 all) (EMPs kohaldatav tekst)

11.8.2015   
            
            
               ET
            
            
               Euroopa Liidu Teataja
            
            
               L 212/37
            
         KOMISJONI RAKENDUSOTSUS (EL) 2015/1377,
   7. august 2015,
   Rootsi meetme kohta, millega vastavalt Euroopa Parlamendi ja nõukogu direktiivile 2006/42/EÜ keelatakse turule lasta kaks halusaagimis- ja -lõhkumismasinat, mida toodab Bonnet AB
   
      
         (teatavaks tehtud numbri C(2015) 5412 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. mai 2006. aasta direktiivi 2006/42/EÜ, mis käsitleb masinaid ja millega muudetakse direktiivi 95/16/EÜ, (1) eriti selle artikli 11 lõiget 3,
   ning arvestades järgmist:
   
               (1)
            
            
               Vastavalt direktiivi 2006/42/EÜ artikli 11 lõikes 2 sätestatud korrale teatas Rootsi komisjonile meetmest, millega keelati turule lasta ettevõtja Bonnet AB (Surgatan, SE-602 28 Norrköping, Rootsi) toodetud halusaagimis- ja -lõhkumismasinaid Bonnetklippen ja Brännhultsklippen.
            
         
               (2)
            
            
               Halusaagimis- ja -lõhkumismasinad kandsid CE-märgist vastavalt direktiivile 2006/42/EÜ.
            
         
               (3)
            
            
               Rootsi võttis meetme põhjusel, et halusaagimis- ja -lõhkumismasinad ei vastanud direktiivi 2006/42/EÜ I lisa punktides 1.1.2 ja 1.3.7 esitatud olulistele tervisekaitse- ja ohutusnõuetele, mis käsitlevad ohutuse tagamise põhimõtteid ja kaitset liikuvate osadega seotud riski eest. Eelkõige ei olnud masinatel kaitsepiiret või muud kaitseseadist, mis pakuks kaitset liikuvatest osadest tulenevate riskide eest, ning masinate kasutamisel võis tekkida ohuala.
            
         
               (4)
            
            
               Rootsi teavitas tootjat nendest puudustest. Tootja võttis vajalikud meetmed mittevastavate toodete turult kõrvaldamiseks.
            
         
               (5)
            
            
               Rootsi esitatud tõendite läbivaatamisel leidis kinnitust, et ettevõtja Bonnet AB (Surgatan, SE-602 28 Norrköping, Rootsi) toodetud halusaagimis- ja -lõhkumismasinad Bonnetklippen ja Brännhultsklippen ei vasta direktiivis 2006/42/EÜ sätestatud olulistele tervisekaitse- ja ohutusnõuetele ning et see mittevastavus põhjustab kasutajate jaoks tõsist vigastuste saamise riski. Seega on asjakohane pidada Rootsi võetud meedet põhjendatuks,
            
         ON VASTU VÕTNUD KÄESOLEVA OTSUSE:
   Artikkel 1
   Rootsi ametiasutuste võetud meede, millega keelati turule lasta ettevõtja Bonnet AB (Surgatan, SE-602 28 Norrköping, Rootsi) toodetud halusaagimis- ja -lõhkumismasinaid Bonnetklippen ja Brännhultsklippen, on põhjendatud.
   Artikkel 2
   Käesolev otsus on adresseeritud liikmesriikidele.
   
      Brüssel, 7. august 2015
      
         
            Komisjoni nimel
         
         
            komisjoni liige
         
         Elżbieta BIEŃKOWSKA
      
   
   
      (1)  ELT L 157, 9.6.2006, lk 24.